cyanic-selkie/wikianc huggingface dataset:
Falklandskrigen
Krigshandlinger
En styrke på 27 000 mann og over 100 skip ble samlet, og satte kurs mot Falklandsøyene 5. april. Hangarskipene HMS «Invincible» og HMS «Hermes» var sentrale i styrken.
De første dagene ble krigen ført på havet og i luften. Argentinas flyvåpen og marine tapte stort mot britenes krigsmaskineri. Imidlertid klarte argentinske A-4, Mirage Dassault Super Etendards-fly å gjøre skade på flere britiske marinefartøyer, blant annet HMS «Sheffield», som ble truffet midtskips og sank 4. mai. Tre uker senere, 25. mai, ble HMS «Coventry» senket, med 21 tapte. HMS «Sir Galahad» ble truffet 8. juni og minst 50 soldater ble drept.
Den argentinske krysseren ARA «General Belgrano», som hadde overlevd den andre verdenskrig i amerikansk tjeneste og ble overtatt av Argentina i 1951, ble senket av en britisk atomubåt etter å ha blitt truffet av tre 21-tommers Mk-8 torpedoer.
De britiske styrkene kjempet seg stadig nærmere land. Fallskjermsoldater og marineinfanterister ble landsatt ved hjelp av landgangsfartøyer ved San Carlos Water og gikk til fots til Goose Green. Kampene mann mot mann på land begynte. Britene hadde fremgang og gikk øst mot Stanley.
De argentinske troppene kjempet i mot, men britene hadde allerede i innledningsfasen skaffet seg et psykologisk overtak. Mange argentinere valgte å overgi seg.
Da Stanley var omringet av britene, overga resten av de argentinske styrkene seg. 255 briter, 3 øyboere og 649 argentinere falt under Falklandskrigen.
Victoriakorset
Det ble utdelt to Victoriakors til personell som deltok i falklandskrigen, begge medaljene ble tildelt posthumt.
Konsekvenser
Politisk gjorde krigen Margaret Thatcher svært populær og var en vesentlig grunn til at hun ble gjenvalgt som statsminister i 1983.
I Argentina trakk Leopold Galtieri seg fra sin posisjon, diktaturet brøt sammen og dermed åpnet muligheten seg for å gjeninnføre et demokratisk styresett.
Medisinsk og psykologisk oppfølging av veteraner
Mange veteraner og eksperter kritiserer fortsatt de britiske myndighetene og det britiske forsvaret for manglende oppfølging av falklandsveteraner, både når det gjelder fysiske skader som følge av strid og psykologiske senskader. Full oversikt over hva som skjedde med veteraner etter endt tjeneste finnes ikke, og da falklandsveteran Robert Lawrence søkte om støtte til en utredelse om dette fra MoD ble denne avvist. Det eneste man vet sikkert er at antallet britiske falklandsveteraner som har begått selvmord i løpet av de siste 27 årene nå er høyere enn de 255 som falt i strid.
Status
Falklandsøyene er fortsatt i britiske hender, og argentinerne hevder fortsatt at øyene rettmessig tilhører dem. Statsminister Tony Blair gjennomførte i 2001 det første offisielle, britiske besøket i Argentina etter Falklandskrigen. Argentinas president Néstor Kirchner sa på 22-årsdagen for krigens start at det å gjenvinne øyene har første prioritet. Idag er Falklandsøyene beskyttet av en atomubåt, et rakettbatteri og fire Tornado F.3-jagere kalt Faith, Hope, Charity og Despair (oppkalt etter de fire Gladiator-fly som forsvarte Malta i 1940). Dette gjør det vanskelig for Argentina å gjøre en invasjon.
Indo-sarasensk stil
Indo-sarasensk stil eller hindu-sarasensk stil er en arkitekturstil som utviklet seg fra 1870-tallet i kolonitidens India og som benytter stilelementer fra hinduistisk og muslimsk arkitektur til en kombinasjon preget av rik ornamentering, buer og løkkupler. Denne historisistiske stilen ble utviklet av britiske ingeniører og arkitekter og ble benyttet for monumentalbygg og offentlige bygninger. Arkitekten Samuel Swinton Jacob var den ledende forkjemper for den indo-sarasenske stil.
Triumfbuen Gateway of India og hotellet Taj Mahal Palace i Mumbai er eksempler på indo-sarasensk arkitektur, maharajapalasset i Mysore likeså.
Jonas Larholm
Jonas Larholm (født 6. mars 1982) er en svensk håndballspiller som spiller for klubben AaB Håndbold. Han representerte landet sitt under Sommer-OL 2012 i London, der han tok sølv med det svenske landslaget.
Riksväg 28
Riksväg 28 i Sverige går mellom Vetlanda og Karlskrona.
Slaget ved Hof
Slaget ved Hof var et slag under den fjerde koalisjonskrigen mellom franske fortropper og en russisk baktropp i 1807.
Den 6. februar, 25. februar etter datidens russiske kalender, 1807, under den russiske hærens retrett fra Jankovo, dagens polske Janikowo, til Landsberg, dagens Górowo Iławeckie i Polen, beordret den russiske øverstkommanderende Levin Benningsen generalmajor Barclay de Tollys baktropp på den russiske venstre flanke (fem tusen soldater) til å holde tilbake franskmennene mens resten av hæren inntok posisjoner ved Landsberg.
En del av Barclay de Tolly styrke (1 bataljon, 4 eskadroner og 2 kavaleriavdelinger), under ledelse av Ivan Dorokhov inntok landsbyen Zinken, nå Zięby i Polen. Resten av hæren (11 bataljoner, 16 eskadroner og enda 10 kavaleriavdelinger) ble plassert på høyder bak en bekk sør for landsbyen Hof, dagens Dwórzno i Polen.
Slaget
Rundt klokka tre om dagen ankom franske marskalk Joachim Murat med 30 eskadroner til Zinken, og han drev tilbake Dorokhovs fortropp.
Støttet av kanonild gikk store deler av Murats kavaleri til angrep på den russiske hovedstyrken over bekken. Fransk kavaleri stormet russerne over ei bro over bekken, og etter flere angrep lyktes det franske kyrasserer å overrumple en russisk firkantformasjon som ble kjørt ned av flyktende russisk kavaleri.
Russerne trakk seg tilbake til høyder nord for Hof, hvor de forente seg med 5 bataljoner under knjaz Dolgorukov, sendt av Benningsen for å støtte baktroppen. Barclay beordret Dolgorukov å innta posisjoner på høyre side av veien fra Hof til Landsberg, mens han selv med resten av troppene marsjerte mot venstre side.
Franskmennene, forsterket av marskalk Soults infanteri, gikk løs på russernes venstre flanke mens de forsøkte å avskjære dem veien for tilbaketrekning. Etter harde kamper fram til mørkets fall forlot Barclays styrker slagfeltet og gikk mot Landsberg, hvor hovedstyrken under Benningsen befant seg.
Samme natt forlot russerne Landsberg, og marsjerte mot Preussich-Eylau. Baktroppen deres ble igjen ved Landsberg, hvor den tidlig den 7. februar utkjempet en times kamp med franskmenne før den fulgte etter mot Eylau.
Det større og blodigere slaget ved Eylau fant sted den 7. og 8. februar, nord-øst for Hof og Landsberg.
Camilla Granlien
Camilla Granlien (født 3. november 1974 på Hamar) er en norsk folkesanger og artist.
Granlien har jobbet med band som Camilla Granlien Band, Skrekk, To cast a shadow, MjøsFolk og som soloutøver. I juni 2004 kom gruppa Skrekk med CD-en Skrekk, utgitt på Grappa/Heilo, og i desember 2005 ga hun ut sin første solo-CD med folkesang fra Gudbrandsdalen kalt Begjær (utgitt på selskapet ta:lik records).
I 2010 kom Camilla Granlien og saksofonist Kristin Sevaldsen med plata Aftenstemning (ta:lik records). Tekstene her er dikt av Bjørnstjerne Bjørnson, tonesatt av Camilla Granlien og Kristin Sevaldsen.
I januar 2013 kom plata Songs med gruppa Slagr. Dette er tekster av ulike norske lyrikere, tonesatt av Geirr Tveitt. Plata fikk gode mottagelser og terningkast 6 i Aftenposten.
I 2015 ga hun ut plata "Kjære vennen min" med musikerne Jo Skaansar på kontrabass og Andreas Utnem på piano. Musikken her er folketoner samlet inn og skrevet ned av Ludvig M. Lindeman på en reise i Gudbrandsdalen i 1864. Musikalsk er dette et møte mellom folkemusikken og jazzen. Plata er utgitt på ta:lik records.
I 2017 kom plata "Dyr og rare kjerringer" med Jo Skaansar på kontrabass og Helge Norbakken på trommer. I tillegg til plata er et aktivitetshefte med oppgaver og tegninger for barn og lekne voksne laget av Åsne Flyen og Camilla Granlien. Sangene er hentet fra den vokale folkemusikken i Gudbrandsdalen og er hovedsakelig barnesanger, regler og viser. Utgitt på ta:lik records.
I tillegg har Camilla deltatt på flere ulike innspillinger. Musikken kan høres på www.talik.no eller Spotify: https://open.spotify.com/artist/7aWzAB7EVoCco61nGWzjFy?si=v-kmr9ebTXaRJRTgWEUGAQ
Bakgrunn
Granlien startet sin musikkutdannelse på Stange videregående skole som elbassist. Etter videregående tok hun et år på musikklinja ved Voss folkehøyskole før hun reiste til Rauland og tok folkemusikk storfag og pedagogikk på Notodden. Hun tok Kvedarskulen, ved Ole Bull Akademiet/Universitetet i Bergen 1998-2000. I 2003-2005 tok hun en master i tradisjonskunst ved Høgskolen i Telemark, avdeling Rauland.
Camilla Granlien har også jobbet som musikklærer ved folkemusikklinja og musikklinja ved Vinstra vidaregåande skule, vært sanglærer i folkesang ved Norges musikkhøgskole og ved musikklinja på Gjøvik videregående skole.
I dag er hun bosatt på Lillehammer og livnærer seg som frilansmusiker. I tillegg til sangen spiller hun også kontrabass, ukulele og gitar. Camilla Granlien jobber med prosjekter inn i skolen, turneer for Den kulturelle skolesekken, Den kulturelle spaserstokken, Den kulturelle bæremeisen (barnehagekonserter), offentlige konserter, låtskriving og ulike samspillsprosjekter mm.
Rico Roman
Bakgrunn
Roman ble skadd i februar 2007, da han tjenestegjorde i Irak. Bilen han satt i kjørte på en improvisert bombe, og han skadet begge beina. Han måtte amputere venstre bein over kneet på grunn av skadene han fikk. Han begynte med kjelkehockey i 2008, og debuterte for USAs landslag i 2011.
Idrettskarriere
Han deltok i to World Sledge Hockey Challenge-turneringer i 2011, der USA kom på tredjeplass. Han deltok også i World Sledge Hockey Challenge 2012, der USA vant.
VM i kjelkehockey 2012 ble arrangert på Hamar i Norge, og USA vant dette mesterskapet etter seier 5-1 over Sør-Korea i finalen. Roman spilte alle fem kampene i dette mesterskapet. Året etter kom USA på andreplass i VM i kjelkehockey 2013, der de tapte finalen 0-1 mot Canada. USA kom også på andreplass i World Sledge Hockey Challenge 2013.
Roman deltok i sine første paralympiske leker i 2014, og USAs lag vant kjelkehockey under Paralympiske vinterleker 2014. Han deltok alle fem kampene i dette mesterskapet.
Philorhizus
Philorhizus er en slekt av billene i delgruppen (underfamilien) Lebiinae i familiegruppen løpebiller.
Utseende
Små til middelsstore, nokså flate, slanke, gjerne brunlige løpebiller. Dekkvingene er tvert avkuttet bak og dekker ikke de bakerste barkkroppsleddene.
Levevis
Artene kan finnes på sandete strender.
Utbredelse
Slekten er utbredt i Palearktis.
Systematisk inndeling
Systematikken følger Carabidae of the World Artene har ofte blitt ført til slekten Dromius.
Europavei 611
E611 eller Europavei 611 er en europavei som går mellom Lyon og Pont-d'Ain i Frankrike. Veiens lengde er rundt 65 km.
Norge under EM i friidrett 2010
Norge deltok med 38 utøvere under EM i friidrett 2010 som ble arrangert 27.juli–1. august 2010 i Barcelona. Utøvere fra Norge tok en medalje under mesterskapet.
Rikard Spets
Rikard Spets (født 19. mars 1971 i Trondheim) er en norsk forfatter fra Sandefjord, bosatt i Malvik. Han debuterte i 2011 med spenningsromanen Allahs tårer.
Otto Nerz
Doktor Otto Nerz (1892–1949) var en tysk fotballspiller og Tysklands første landslagssjef i fotball. Han var landslagssjef fra 1923 til 1936.
Rikard Spets
Spets er utdannet innenfor internasjonal markedsføring fra BI, og jobbet som salgs- og markedssjef i et kraftselskap frem til han i 2007 sa opp for å forfølge drømmen om å bli forfatter.
Otto Nerz
Han ble etterfulgt av Sepp Herberger som sjef for det tyske landslaget.
Nerz meldte seg inn i NSDAP og SA etter at Hitler kom til makten. Han ble etter andre verdenskrig tatt som krigsfange av Sovjetiske styrker og døde i fangenskap i 1949.
Tom Chorlton
Tom Chorlton (født 1882 i Heaton Mersey i Stockport, død 1952 i Manchester) var en engelsk fotballspiller. Han er en av ytterst få som har spilt for både Liverpool og Manchester United.
Chorlton begynte sin karriere som juniorspiller i amatørklubben All Saints FC. Han spilte også for Northern FC, Stockport og Accrington Stanley, som også var amatørklubber, før han ble hentet til Liverpool, av manager Tom Watson i mai 1904.
Det var først i sesongen 1908/1909 Chorlton etablerte seg fast på laget. Han spilte 35 ganger i denne sesongen. Året etter var han den eneste i klubben som spilte samtlige av de 39 kampene Liverpool var involvert i. I sesongen 1910/1911 spilte han de første 7 av 10 kampene, men fikk etter dette aldri gjenvunnet plassen sin på laget. Han var en periode lagets straffesparkskytter, så Chorlton scoret 8 mål på sine 121 kamper i klubben.
I august 1912 ble han hentet til Manchester United. Gjennom historien er det kun 8 spillere som har skiftet arbeidsgiver direkte mellom de bitre rivalene. 4 fra Liverpool til Manchester United, og 4 motsatt vei. Chorlton spilte også for amatørklubben Stalybridge Celtic før han la støvlene på hylla.
Chorlton døde i 1952, 70 år gammel.
Kamper
Liverpool
Medaljer
Liverpool
Saras nøkkel
Saras nøkkel er en roman som tar for seg den beryktede oppsamlingen av franske jøder i Paris i juli 1942. Disse oppsamlingene er også kjent som Vel d`hiv. Boken er utgitt på mange språk, solgt i over syv millioner eksemplarer, og lå over 100 uker på The New York Times sin bestselgerliste. Boken ble senere filmatisert, og hadde premiere 1. april 2011
Leseren følger hovedsakelig to parallelle historier som blir flettet sammen i løpet av boken. Den ene historien handler om den ti år gamle Sara Starzynski, en jødisk jente født i Paris, som blir arrestert sammen med sine foreldre under oppsamlingsaksjonen Vel 'd'Hiv. Før familien drar fra leiligheten, låser Sara sin fire år gamle lillebror inn et skap for å gjemme ham fra det franske politiet, og hun tror at familien kommer tilbake om noen få timer. Men Sara kommer ikke tilbake til leiligheten før flere måneder senere, og i mellomtiden dør broren, innelåst i skapet. Den andre historien handler om Julia Jarmond, en amerikansk journalist bosatt i Paris, som blir bedt om å skrive en artikkel i anledning 60-årsmarkeringen av arrestasjonene av de franske jødene.
Roberto Lopes da Costa
Roberto Lopes da Costa (født 6. oktober 1966) er en brasiliansk sandvolleyballspiller.
Sørafrikansk sjiraff
Sørafrikansk sjiraff eller kappsjiraff (Giraffa camelopardalis giraffa) er en genetisk variant av sjiraff som finnes i Sør-Afrika, Namibia, det sørlige Botswana og Zimbabwe. Den har også blitt reintrodusert til det sørvestre Mosambik.
Hôtel du Châtelet
Hôtel du Châtelet er et hôtel particulier i Paris. Dets adresse er rue de Grenelle 127 i det 7. arrondissement. Bygningen er nå tilhold for Arbeidsministeriet og er arbeidsministerens offisielle residens.
Historie
Det ble kommisjonert fra Mathurin Cherpitel i 1770 av hertugen av Châtelet og stod ferdig i 1776. Etter at hertugen ble giljotinert i 1793 ble huset innskrevet som sivilt gods, og det var fra 1796 til 1807 hovedsete for École nationale des ponts et chaussées.
Fra 1807 til 1830 var det tilknyttet det keiserlige - så det kongelige - hushold. Fra 1830 til 1849 var det Det osmanske rikes ambassade, og så den østerrikske ambassade. I 1849 tilbød Napoleon IIIs regjering bygningen til erkebiskopen av Paris (hans palass var brent ned i 1831), etter at staten hadde renovert det. Fra 1849 til 1905 var bygningens hoveddel erkebiskopens residens.
Etter skillet mellom stat og kirke i 1905 tok staten til seg bygningen igjen, og gjorde den i 1907 til sete for det som den gang het Ministeriet for arbeid og sosial velferd. Etter restaurering i 1908 flyttet ministeriet inn. I 1968 ble Grenelle-avtalene undertegnet her.
Protel
Protel står for «Procedure Oriented Type Enforcing Language». Det er et programmeringsspråk som ble skapt av Nortel Networks og benyttet på telefonsentraler som DMS-100. Protel-2 er den objektorienterte versjonen av Protel.
PROTEL er et sterkt typet, blokk-strukturert språk som er basert på PASCAL og ALGOL 68 with med en venstre-mot-høyre stil av variabeltildelinger, tabeller med variabel størrelse og utvidbare strukturer. Konstruktørene av PROTEL utvidet datidens PASCAL signifikant ved å tilføye ekstern kompilering og utvide datastrukturene som var tilgjengelig i språket.
Akkresjonsskive
En akkresjonsskive, også kalt tilvekstskive, er en struktur dannet av diffuse materialer i banebevegelse rundt et sentralt himmellegeme – typisk en stjerne. Gravitasjonen forårsaker at materialet i skiven går i spiral innover mot det sentrale legemet og gravitasjonskreftene komprimerer materialet og forårsaker utslipp av elektromagnetisk stråling. Strålingens frekvensområde avhenger av det sentrale legemet; akkresjonsskivene til unge stjerner og protostjerner sender ut stråling det infrarøde spektret, mens skiver rundt nøytronstjerner og sorte hull sender ut stråling i røntgenspekteret.
U.L. Framskritt
U.L. Framskritt er ungdomslaget på Storlandet i Gjemnes, stiftet i 1907. Laget eier og driver Storlandet Ungdomshus. Leder i U.L. Framskritt i 2008 er Peggy Grønseth.
Laget driver aktiviteter for bygdas befolkning, så som dansefester, trim, basarer og julebord. I tillegg leies lokalene til U.L. Framskritt ut til andre lag i bygda, som Storlandet Utmarkslag og Storlandet Sanitetsforening.
Kystgranskog
Kystgranskog (boreal regnskog) er en naturtype som i hovedsak dekker Fosen, Namdalen og kysten nord til Brønnøy i Trøndelag og Nordland. Her vokser gran helt ut mot kysten som eneste sted i Europa. Stor fuktighet kombinert med høy middeltemperatur har skapt et spesielt livsmiljø for lav- og mosearter.
Myrbekken (Sør-Varanger)
Myrbekken er ei elv i Sør-Varanger kommune i Finnmark. Den er ei sideelv til Sametielva. Elva har sine kilder på Brannfjellet, og renner renner i sørlig retning over Sametimyra, hvor den mottar mange mindre tilløp fra Sametifjellet i vest. Rundt en halv kilometer fra munningen kommer Gaivobekken inn fra øst. Myrbekken løper sammen med Sametielva rundt fire kilometer nordvest for Melkefoss. Elva er 9,8 kilometer lang.
Tobias Karlsson (håndballspiller)
Tobias Karlsson (født 4. juni 1981) er en svensk håndballspiller som spiller for klubben SG Flensburg Handewitt. Han representerte landet sitt under Sommer-OL 2012 i London, der han tok sølv med det svenske landslaget.
Mario Artist
Mario Artist var en pakke med tre spill og et internettprogram som kom ut til Nintendo 64DD Programmene var Paint Studio, Talent Studio, Polygon Studio og Communication Kit. Paint Studio kom ut i 1999 mens de andre programmene kom ut i 2000. Disse programmene samnlet gjorde 64DD til en multimediarbeidsstasjon. Det var et av få programmer og spill som kom ut til 64DD, og siden 64DD-en selv ikke var en kommersiell suksess, solgte heller ikke Mario Artist godt.
IGN anmeldte Paint Studio godt og sa det var en god oppfølger til Mario Paint til SNES.
Britomartis (sommerfugl)
Utseende
Middelsstore stjertvinger med to tynne stjerter på hver bakvinge. Oversiden er blå med svarte vingespisser, undersiden brun med en oransje og svart flekk ved bakhjørnet.
Levevis
Larvene lever på parasittiske planter i slekten Loranthus (mistelteinfamilien).
Utbredelse
Slekten er utbredt i Sørøst-Asia.
Elvis’ Christmas Album (1970)
Elvis' Christmas Album er den andre juleplaten Elvis Presley ga ut i sin karriere. Albumet ble utgitt i 1970
Skärblacka
Skärblacka er et tettsted i Norrköping kommune i Östergötlands län i Östergötland i Sverige. I 2010 hadde tettstedet 4 059 innbyggere. På folkemunne kalles stedet bare Blacka.
Frem til 1971 var stedet administrasjonssted i Skärblacka kommune, og har et relativt godt utbygd sentrum, med ishall, svømmehall og ungdomsskole.
Kommunikasjon
Skärblacka har en stasjon ved jernbanestrekningen Kimstad – Finspång, men siden 1970 har det bare blitt kjørt godstrafikk. Busstrafikken til Norrköping, Finspång og Linköping er godt utbygd.
Næringsliv
Den dominerende arbeidsgiveren er den store papirfabrikken, en del av Billerud. Man produserer først og fremst papir til poser, sekker og wellpapp. Fabrikken ble anlagt i 1872, men dagens industri ble bygd opp på 1960-tallet. Mange av innbyggerne pendler til Norrköping og Finspång.
Wolverine (Michigan)
Wolverine ligger ved Stugeon River der den vestre delen renner ut i hoveddelen.
Norge under EM i friidrett 2002
Norge deltok med 17 utøvere under EM i friidrett 2002 som ble arrangert 6.–11. august 2002 i München. Utøvere fra Norge tok ingen medaljer under mesterskapet.
Menn
Det ble også påmeldt et stafettlag på 4 x 100 meter for menn.
Clyde King
Clyde Whitlock King (født 6. september 1898, død 20. august 1982) var en amerikansk roer som deltok i OL 1920 i Antwerpen.
King ble olympisk mester i roing under OL 1920 i Antwerpen. Han vant åtter sammen med Virgil Jacomini, Edwin Graves, William Jordan, Edward Moore, Alden Sanborn, Donald Johnston, Vincent Gallagher og Sherman Clark (styrmann). Mannskapet på den seirende åtteren som representerte USA besto av roere fra United States Naval Academy. Totalt deltok åtte båter fra åtte nasjoner og konkurransen, som ble avviklet 28. og 29. august 1920 ble gjennomført i cupform. To og to båter møttes i kvart- semifinaler. USA møtte Belgia i kvartfinale, Frankrike i semifinale og Storbritannia finalen.
Upolitisk liste (Hitra)
Upolitisk liste var et listealternativ ved kommunestyrevalgene i Hitra kommune fra 1963 til og med 1983. Lista hadde ingen viktig politisk betydning før ved sitt siste valg, kommunestyrevalget i 1983, da den sammen med en annen upolitisk liste, Upolitisk liste for Fjellværøy/Ulvøy, samt partiene RV, SV og Frp sørget for at Hitra kommunestyre for første gang siden kommunesammenslåingen i 1964 fikk et annet politisk flertall, enn det tradisjonelle H-Krf-Sp-samarbeidet.
Sammen med Arbeiderpartiet sikret partiene Aps Helge Jektvik ordførervervet.
Falklandsøyene
Falklandsøyene (engelsk: Falkland Islands, spansk: Islas Malvinas) er en øygruppe i Sør-Atlanteren, beliggende 480 km øst for det søramerikanske fastlandet, omkring 1,100 km nord for Antarktis og 1,350 km vest for Sør-Georgia. Øygruppen består av de to hovedøyene Vest-Falkland og Øst-Falkland, i tillegg til 776 mindre øyer. «Hovedstaden», Stanley, ligger helt øst på Øst-Falkland.
Øygruppen er et oversjøisk område tilhørende Storbritannia, og avstanden til «moderlandet» er 12,300 km.
Suvereniteten over Falklandsøyene er omstridt, og helt siden øyene ble britiske i 1833 har Argentina gjort krav på området. Denne konflikten førte til Falklandskrigen mellom Storbritannia og Argentina i 1982. FN regner Falklandsøyene som et ikke-selvstyrt område.
Innebandy
Innebandy er en lagsport som spilles med kølle av plast eller karbon på en 20 meter bred og 40 meter lang bane med 50 cm høye vant. På banen skal det være oppmerket to målområder, med dimensjonene 4 x 5 meter, 2,85 meter fra kortsiden av banen. Inne i dette målområdet skal det være merket opp målgård hvor bare keeperen har lov å være i. Den er 1 x 2.5 meter, 0,65 meter foran de bakre målområdelinjene. På banen har begge lag fem utespillere og en målvakt. Ballen kan kun spilles med kølla, men hele kroppen unntatt armer og hode kan brukes til å stoppe eller bevege ballen til seg selv. I Norge har Norges Bandyforbund over 25 000 medlemmer, hvorav rundt 6 000 er lisensierte. Kverneland og Sandnes er de eneste klubbene som har nådd kvartfinalen i NM for herrer uten å være fra byområdene Oslo og Fredrikstad/Sarpsborg, som dominerer idretten totalt. Kvernelands suksess skjedde da Idol-mester Kjartan Salvesen spilte for klubben. I likhet med fotballstjernen Raymond Kvisvik har han A-landskamper i innebandy for Norge. Ketil Kronberg regnes som tidenes norske innebandyspiller. Raymond Evensen, Willy Fauskanger og Stian Skau er spillerne med flest eliteseriepoeng gjennom alle tider, mens Greåker, Tunet og Slevik er klubbene med flest poeng. På damesiden har Sveiva, Holmlia og Tunet flest poeng av klubbene gjennom tidene, mens Henriette Knudsen er beste spiller.
Falklandsøyene
Øyene har et samlet areal på 12,173 km² og har 3,200 innbyggere (2016). Falklandsøyene har de siste årene fått utvidet graden av lokalt selvstyre.
Innebandy
Spillet
Kamptiden er normalt 3 omganger av 20 minutter, med to 10 minutters pauser (i landskamper 15 minutter) men blant de yngre lagene kan det være 2 omganger av 20 minutter eller 3 omganger av 15 minutter. I forbundsseriene er det effektiv spilletid, mens i lavere divisjoner og aldersbestemte kamper er det normalt løpende tid. Man kan ha opp til 20 spillere totalt i kamptroppen, og disse kan byttes ut og inn når som helst gjennom kampen. Kampene spilles i høyt tempo og man pleier å spille med faste rekker som bytter ofte og samlet. Keeperen kan bli tatt ut av mål slik at laget spiller med 6 utespillere. Det er to dommere og begge har samme autoritet. Offisielle matchballer veier 23 gram, har 72 mm i diameter og 26 hull på 11 mm. Det tillates ikke like tøff nærkontakt som ishockey da spillerne er uten beskyttelse. Formasjonsmessig kan idretten minne om ishockey, men bevegelsesmessig og teknisk er det mer likt basketball. Norge benytter den svenske betegnelsen innebandy, mens andre land kaller sporten alt fra floorball (engelsk) til salibandy (finsk) og unihockey (i Sveits). Landene hvor mer enn én promille av befolkningen er lisensierte innebandyspillere er Sverige, Finland, Sveits, Tsjekkia, Norge, Latvia og Danmark. Idretten er ikke det samme som med bandy eller landhockey.
Falklandsøyene
Navnet
Det engelske navnet på øyene er (The) Falkland Islands. Navnet skriver seg tilbake til 1690, da kaptein John Strong på seilskipet «Welfare» navnga sundet, Falklandssundet, mellom de to øyene etter Anthony Cary, 5. vicomte av Falkland som var deleier i skipet. Falkland er således et stedsnavn i Fife, Skottland. Senere ble navnet tatt i bruk på hele øygruppen.
Innebandy
Historie
1970-tallet: Sportens begynnelse skal ha vært sent på 1960-tallet i Sverige, og var først og fremst en treningsmåte for ishockeyklubber og bandyklubber når det ikke var is. De første køllene laget spesielt for innebandy ble importert til Norge fra USA i 1972. Idretten ble raskt utbredt i skoleverket, noe som tilskrives Per Fredrik Wright, rektor ved Norges idrettshøyskole og anerkjent som «innebandyens far» i Norge. I 1979 fant innebandy formen man kjenner i dag, med spill på stor bane med store målbur og målvakt. Christer Gustafsson stiftet Sala IBK, som 21. september 1979 ble verdens første innebandyklubb.
1980-tallet: Treningskamper brer om seg og i oktober 1980 arrangeres det første svenske mesterskapet med 18 deltakende lag i Västerås. Året etter dannes det første nasjonale innebandyforbundet i Sverige, etter at ishockeyforbundet avslo å la innebandy bli en seksjon i sitt forbund. I 1986 ble det internasjonale innebandyforbundet dannet. I 1988 ble innebandy seksjon i Norges Bandyforbund, og et uoffisielt NM ble avholdt.
1990-tallet: I 1991 ble innebandy offisielt en del av Norges Bandyforbunds idretter, og samme år vedtok Norges Idrettsforbund at innebandy skulle sidestilles med andre innendørsidretter som håndball, med tilgang til idrettshallene. Dette blir et gjennombrudd for innebandyen, og antallet spillere er tidoblet siden 1991. I 1992 spiller Norge sin første landskamp. I 1995 kåres den første eliteseriemesteren, og de første gutteseriene opprettes i Oslo og Østfold. Det første VM for herrer arrangeres i 1996, og Norge tar bronse, vår hittil eneste medalje. Året etter arrangeres VM for kvinner for første gang, og i Norge blir Østfold først med pikeserie. I 1999 TV-sendes NM-finalen direkte på NRK for første gang.
Falklandsøyene
Navnet
ISO-betegnelsen på øygruppen er Falkland Islands (Malvinas).
Innebandy
Historie
2000-tallet: Norge arrangerer VM for 16 lag i mai 2000, med innledende kamper i Drammen og Sarpsborg og finalespill på Jordal Amfi i Oslo. I 2004 nås milepælen at alle landets fylker har innebandyklubber. I 2006 opprettes en landsdekkende eliteserie også for kvinner. I 2008 vinner Finland over Sverige, og bryter dermed Sveriges monopol på VM-gull i innebandy. I 2008 blir innebandy tatt opp som en av 35 anerkjente idretter av IOC. Dette er et første steg på veien mot å bli OL-gren, men innebandy har ikke vært blant de åtte idrettene som har gått videre til den avgjørende avstemningen.
Falklandsøyene
Geologi
Falklandsøyene ligger i den vestre delen av Falklandsplatået og består hovedsakelig av prekambriske til permiske bergarter. Øyene har en geologisk struktur som finnes igjen i Karooregionen i Sør-Afrika og Dronning Maud Land i Antarktis, noe som sammen med paleontologiske og stratigrafiske studier viser at Falklandsøyene har vært en del av superkontinentet Gondwanaland.
Topografi
Falklandsøyene består av de to hovedøyene Øst-Falkland og Vest-Falkland, og omkring 778 mindre øyer. De to hovedøyene skilles av Falklandssundet og utgjør mesteparten av øygruppens totale flateinnhold på 12 173 km², omkring halvparten av Oppland fylke. Kystlinjen er 1 288 km lang, og avstanden til det argentinske fastlandet er om lag 500 km.
Innebandy
Innebandyavisen
Innebandyavisen er en norsk nettavis som ble lansert 15. august 2008 av Kent Henriksen og Morten Tonning i 2008 som Assisten - Innebandyavisen. Innebandyavisen ble opprettet for å dekke norsk innebandy. Ansvarlig redaktør er Kent Henriksen.
Falklandsøyene
Topografi
Landskapet er for det meste kupert, og mindre fjellkjeder strekker seg over begge øyene. Det høyeste punktet er Mount Usborne på Øst-Falkland med 705 moh., mens Mount Adam på Vest-Falkland er nest høyest med 700 moh. Det finnes også myrlendt slettelandskap, i første rekke i Lafonia på den sørlige halvdelen av Øst-Falkland. Begge hovedøyene har en innskåret kystlinje med skjærgård, fjorder og sund.
Mindre øyer omgir de to hovedøyene. Den største av disse er Weddell Island som har en liten bosetning. Mindre bosetninger finnes også på rundt ti andre øyer. Arkipelet Jason Islands nordvest for Vest-Falkland og Beauchene Island om lag 50 km sør for Øst-Falkland danner to av øygruppens ytterpunkter.
Klima
Falklandsøyene er omkranset av den kalde Sør-Atlanteren som sterkt påvirker klimaet på øyene, og kan geografisk, topografisk og klimatisk sammenlignes med Island i Nord-Atlanteren. Temperaturen varierer lite gjennom året – fra en gjennomsnittstemperatur på 11°C i januar til 2°C i juni, og temperaturen kommer sjelden over 24°C. Årsnedbøren ligger på 573 mm (Oslo har til sammenligning 763 mm). Luftfuktigheten er høy hele året, og det blåser nærmest konstant. Snøfall er sjelden, men kan forekomme hele året.
Flora og fauna
Falklandsulv var opprinnelig den eneste landpattedyrarten på Falklandsøyene, men dette rovdyret i hundefamilien døde ut i andre halvdel av 1800-tallet. Langs kysten finnes kolonier av sjøløver og elefantseler.
Det er registrert over 200 fuglearter på Falklandsøyene, hvorav over 60 arter hekker på øyene. De to artene falklandssmett og falklandsskovleand forekommer bare på Falklandsøyene, og det finnes også over ti endemiske underarter.
Det hekker fem forskjellige pingvinarter her, hvorav forekomstene av magellanpingvin, klippehopperpingvin og bøylepingvin er store. Mellom 30 og 50 % av den totale populasjonen av artene klippehopperpingvin og bøylepingvin har tilhold på Falklandsøyene, med henholdsvis 210 000 og 66 000 par.
Svartbrynalbatross er en sterkt truet art som har Falklandsøyene som sitt viktigste hekkeområde. Fra 1995 til 2000 sank bestanden fra 468 000 til 382 000 par, noe som antas å ha sammenheng med fiskeriaktiviteten i området. . Andre særegne fuglearter er blant annet sørkjempepetrell, svarthalssvane, sebragås, brunhodegås, brungumpkarakara, correnderapiplerke og sotbergkall.
Øygruppen har forholdsvis få insektarter, men de som finnes der er gjerne unike, blant annet verdens sørligstlevende gresshoppe, Parudenus falklandicus (familien Rhaphidophoridae).
Demografi
Ved folketellingen i 2012 var øyas offisielle befolkning 2 841 personer, inkludert 278 sivile ved garnisonen ved Mount Pleasant. Dette er en økning på om lag 1 000 siden før Falklandskrigen i 1982. 75 % av befolkningen bodde i Stanley (2121 personer). I «campen», områdene utenom Stanley og Mount Pleasant, bodde det 351 personer, en nedgang på 3,3 % siden 2006.
Språk
Falklenderne har utviklet en aksent som ikke er ulik den i andre engelske emigrantområder. Den er dog ikke like bred som den australske aksenten.
Religion
Kristendom er den dominerende religionen, i første rekke med menigheter innen den anglikanske kirke, den romersk-katolske kirke, United Free Church of Scotland og den evangelisk-lutherske kirke.
Historie
Det er tegn som tyder på at indianere fra Patagonia har besøkt øyene i kanoer, men det er John Davis, kaptein på «Desire», som regnes som øyenes oppdager. Den 14. august 1592 observerte han Falklandsøyene under en britisk ekspedisjon til Sør-Atlanteren. Et portugisisk kart fra 1522 viser imidlertid at øyene kan ha vært kjent for europeere allerede da.
En annen britisk kaptein, John Strong på «Welfare», gjennomførte 27. januar 1690 den første registrerte ilandstigningen på øyene og navnga Falklandssundet som senere ga øygruppen dens navn. Øyene lå imidlertid så avsides til at de forble nærmest uinteressante for europeiske stormakter inntil Louis-Antoine de Bougainville etablerte en fransk utpost ved Port Louis på Øst-Falkland i 1764. Allerede året etter utforsket John Byron Saunders Island i vest, uvitende om den franske tilstedeværelsen i øst. Han gjorde krav på øyene for Storbritannia, og året etter ble en britisk base etablert i Port Egmont på Saunders Island. I 1767 overtok spanjoler de Bougainvilles bosetning etter at Frankrike hadde akseptert Spanias krav på øygruppen året før.
I 1770 ble britene fjernet ved spansk militærmakt. Storbritannia forberedte seg på krig mot Spania, som søkte fransk støtte. Frankrike var imidlertid tilbakeholdne, og spanjolene og britene ble enige om å sette spørsmålet om suverenitet til side. I 1771 fikk britene gjenopprette sin base i Port Egmont, men forlot Falklandsøyene i 1776 som et resultat av økonomisk press i forbindelse med den amerikanske uavhengighetskrigen.
Spania styrte øyene fra Buenos Aires frem til 1811, da de trakk seg tilbake grunnet frykten for krig mot Storbritannia og den nyvunnede uavhengigheten for de spanske koloniene i Sør-Amerika. I 1829 utnevnte argentinerne den franske forretningsmannen Luis Vernet til guvernør på øyene for å kolonisere dem. I januar 1833 returnerte britiske styrker og informerte den argentinske kommandanten at de hadde til hensikt å sikre britisk suverenitet. Nybyggerne fikk tillatelse til å bli værende, og senere samme år stadfestet britene at Vernet kunne opprettholde sin handelsvirksomhet dersom den ikke var til hinder for britisk kontroll.
Royal Navy etablerte Port Stanley, og øyene ble et strategisk punkt for skipstrafikken rundt Kapp Horn. Under første verdenskrig ble slaget ved Falklandsøyene utkjempet utenfor Stanley, der en britisk flåtestyrke overrumplet og seiret over en tysk krysserskvadron. Under andre verdenskrig fungerte Port Stanley som base for Royal Navy og støttet skip som deltok i slaget ved Río de la Plata.
Suverenitetsspørsmålet blusset opp igjen i andre halvdel av 1900-tallet. Argentina så etableringen av FN som en mulighet til å fremme sin sak for resten av verden. Ved signeringen av FN-pakten i 1945, forbeholdt Argentina seg både retten til suverenitet over øygruppen og retten til å gjenerobre dem. Storbritannia besvarte dette med å stille krav om lokal folkeavstemning vedrørende eventuell britisk tilbaketrekning. Samtaler mellom britiske og argentinske utenriksdelegasjoner ble ført i 1960-årene uten særlige resultater. Et av hovedproblemene under forhandlingene var at de om lag 2 000 innbyggerne, de fleste av britisk avstamming, foretrakk at øyene skulle forbli britisk territorium.
Franco Neto
Franco Neto (født 11. november 1966) er en brasiliansk sandvolleyballspiller.
Falklandsøyene
Falklandskrigen
Den 2. april 1982 invaderte argentinske styrker Falklandsøyene, Sør-Georgia og Sør-Sandwichøyene uten forvarsel. Den offisielle begrunnelsen for den militære aksjonen var at militærjuntaen i Argentina, med general Leopoldo Galtieri i spissen, mente at spanjolene hadde etterlatt Falklandsøyene til dem og at øyene hørte med til landet som løsrev seg fra spansk styre og ble selvstendig i 1816. Invasjonen forklares også med at juntaen ønsket å svekke den offentlige oppmerksomheten rundt landets svake økonomiske situasjon.
Franco Neto
Han representerte Brasil under Sommer-OL 1996 i Atlanta, hvor han ble nummer 9.
Falklandsøyene
Falklandskrigen
Britene sendte en stor ekspedisjonsstyrke for å gjenerobre øyene. Etter korte, men kraftige sammenstøt under sjø- og luftkamper, gikk britiske fallskjermsoldater og marineinfanterister i land ved San Carlos Water 21. mai. En stor landoffensiv fulgte, og den 14. juni overga argentinerne seg etter at Port Stanley var blitt omringet.
Etter krigen har britene øket sitt militære nærvær og etablert flystasjonen RAF Mount Pleasant. Selv om Storbritannia og Argentina gjenopprettet diplomatiske forbindelser i 1992, har ingen nye forhandlinger rundt suverenitetsspørsmålet blitt ført.
Landminer
Mellom 18 000 og 25 000 argentinske landminer lå igjen etter krigen i 1982. Minene befant seg i over 100 minefelt med et samlet areal på over 20 km² ved Stanley, Port Howard, Fox Bay og Goose Green. Informasjon om minefeltene er tilgjengelig fra EOD (Explosive Ordnance Disposal) Operation Centre i Stanley. Noen strender ble minelagt og man bekymrer seg over at tidevannet kan ha flyttet noen miner. Tilsvarende bekymring gjelder minefelt ved elver. Det er også ammunisjon og andre sprenglegemer igjen etter krigen. Mellom 1997 og 2006 ble 271 antipersonellminer destruert på Falklandsøyene. I desember 2009 begynte en systematisk fjerning av landminer og det ble anslått at arbeidet ville pågå frem til sommeren 2010.
Politikk og administrasjon
Øygruppen, tidligere en britisk kronkoloni, er nå et britisk oversjøisk territorium med en viss grad av lokalt selvstyre. Statsoverhode er den britiske monarken, som er lokalt representert ved en guvernør. Selvstyret omfatter ikke områder som utenrikspolitikk, forsvar, indre sikkerhet, rettsvesen, revisjon og styring av offentlige tjenester. Innbyggerne har ikke stemmerett ved det britiske parlamentet i London.
That’s the Way It Is
That's the Way It Is er et soundtrackalbum av Elvis Presley, utgitt 11. november 1970. Albumet består av både studioinnspillinger samt konsertopptak fra dokumentarfilmen That's the Way It Is. Albumet ble gjenutgitt i 2000
Falklandsøyene
Politikk og administrasjon
På grunn av den lave folkemengden er ikke territoriet inndelt i kommuner. Etter offisiell argentinsk oppfatning utgjør Falklandsøyene sammen med Sør-Georgia og Sør-Sandwichøyene, Sør-Shetlandsøyene og Sør-Orknøyene departementet Islas del Atlántico Sur i provinsen Tierra del Fuego, Antártida e Islas del Atlántico Sur og medregnes i provinsens flateinnhold i offentlig statistikk.
That’s the Way It Is
Bonusspor på utgivelse fra 2000
Disk 1 Disk 2 Disk 3
Falklandsøyene
Politikk og administrasjon
Det faktum at Argentina regner øygruppen som en del av sitt territorium gjør, i kombinasjon med den lave folkemengden, at forutsetningene for total selvstendighet er små. Ingen opinion finnes heller for en forandring av det nåværende forholdet til Storbritannia. Under en folkeavstemning i mars 2013 stemte 1,517 av 1,672 velgere for å beholde statusen som britisk oversjøisk territorium, tre stemte mot (valgdeltakelse over 90 %).
Avkolonisering
Falklandsøyene står på FNs liste over ikke-selvstyrte områder.
FNs spesialkomité for avkolonisering overvåker implementeringen av Erklæringen om uavhengighet for koloniland og -folk og følger den politiske utviklingen på Falklandsøyene. Storbritannia er som administrasjonsmakt, forpliktet til å rapportere til avkoloniseringskomiteen. Storbritannia argumenterte i 2012 for at FNs spesialkomité for avkolonisering ikke lenger fylte noen relevant rolle for de britiske oversjøiske territoriene, som den britiske regjeringen viser til har indre selvstyre og burde vært fjernet fra listen over ikke-selvstyrte områder. Samtidig anerkjente Storbritannia territorienes rett til selv å bestemme sin framtid. Regjeringssjefene i de britiske oversjøiske territoriene, deriblant Falklandsøyene, ble i desember 2012 enig om en felleserklæring som ba avkoloniseringskomiteen stryke de territoriene som ønsket det av listen over ikke-selvstyrte områder.
Generalsekretær Ban Ki-moon bekreftet i august 2013 FNs forpliktelse til arbeidet med å få slutt på kolonialisme og tok til orde for uavhengighet for de gjenværende ikke-selvstyrte områdene. Samtidig anerkjente han at folket i de ikke-selvstyrte områdene ikke nødvendigvis ønsker uavhengighet, men la vekt på at de må få et valg. FN anser retten til selvstyre av folket i et område som Falklandsøyene har, for å være oppfylt dersom folket fritt kan velge mellom tre alternativer: 1) bli en selvstendig stat, 2) bli en assosiert stat i tilknytning til en annen uavhengig stat, eller 3) bli helt integrert i en annen uavhengig stat.
Næringsliv
Sauehold var tidligere øygruppens største inntektskilde og spiller fremdeles en viktig rolle. Det er mer enn 500 000 sauer på øyene, og mesteparten av ulleksporten går til Storbritannia. Siden 1984 har det blitt iverksatt tiltak for å diversifisere økonomien, noe som har medvirket til at fiske har overtatt som den største bidragsyteren til Falklandsøyenes økonomi. I tillegg har det vært en stor økning i inntekter knyttet til turisme.
Salg av fiskerilisenser til utenlandske interessenter har skaffet mer enn 40 millioner pund i årlige inntekter, i tillegg er lokale fiskebåter i virksomhet. Mer enn 75 % av fangsten består av akkar og Spania er den største importøren. Britene gjør krav på en territorialsone på 12 nautiske mil og en økonomisk sone på 200 nautiske mil, noe som har vært en kilde til uenighet med Argentina.
Turisme har hatt en kraftig økning de siste tiårene, og i 2001 besøkte over 30 000 turister øyene. Stanley har blitt en regulær anløpshavn for det økende antarktiske cruisemarkedet. Severdigheter spenner fra natur og dyreliv, med pingviner, sjøfugl, seler og sjøløver – til krigsminner, golf, fiske og vrakdykking.
Det er antatt at havområdet rundt Falklandsøyene kan inneholde store mengder olje. En overenskomst med Argentina fastslo vilkår for utnyttelse av eventuelle oljeforekomster utenfor øyene, men i 2007 trakk Argentina seg fra avtalen. Flere selskaper har fått konsesjon for å drive oljeleting i området, og Desire Petroleum startet prøveboring med «Ocean Guardian» i februar 2010. Værforholdene i området og tvisten om suverentitet medfører at oljevirksomhet vil bli en utfordrende oppgave. Argentinske myndigheter har protestert kraftig mot prøveboring, og har bedt FN gripe inn.
Forsvaret av øyene besørges av Storbritannia, og britiske militærutgifter bidrar betydelig til økonomien. Med unntak av forsvaret er øyene selvforsørget, og eksportinntektene ligger på $125 millioner per år.
Den lokale valutaen er falklandspund, som er jevnbyrdig med pund sterling. Sterlingsedler og mynter sirkulerer sammen med den lokale valutaen. Falklandsøyene preger sine egne mynter og utgir egne frimerker, noe som bidrar til inntekter fra samlere over hele verden.
Samferdsel
Den internasjonale lufthavnen er RAF Mount Pleasant, 37 km vest for Stanley. Den mindre Stanley lufthavn rett utenfor Stanley benyttes for innenriksflygninger. Falkland Islands Government Air Service (FIGAS) opererer flere Britten-Norman Islander som kan benytte gressrullebanene som de fleste bosetningene har.
Falkland Islands Company håndterer skipstransport mellom Storbritannia og Falklandsøyene gjennom sitt datterselskap Darwin Shipping Ltd. En fergeforbindelse mellom de to hovedøyene ble opprettet i november 2008.
Veinettet er ikke særlig omfattende, og er konsentrert omkring Stanley og Mount Pleasant.
Telekommunikasjon
De første telefonlinjer ble installert av Falkland Islands Company i 1880-årene. Øyenes isolasjon ble brutt i 1911 da Marconi Company installerte en trådløs telegrafstasjon som gjorde det mulig å sende telegram til Uruguay.
Mellom 1906 og 1907 ble det lagt telefonlinje de nærmere 80 kilometerne fra Stanley til Darwin, og nettet ble ytterligere utbygget til å dekke de fleste større bosetningene på øyene. Kommunikasjon mellom bosetningene baserte seg på telefonnettet frem til 1950-årene, da radiotelefoni ble introdusert. Telekommunikasjon ble drastisk forbedret etter Falklandskrigen i 1982, da en bakkestasjon muliggjorde direkte internasjonale telefonsamtaler via satellitt. I 1997 ble en internettjeneste etablert, og i 2002 hadde nær 90 % av øyenes befolkning tilgang til Internett.
Massemedia
Penguin News er den eneste papiravisen som produseres på Falklandsøyene. Den ble etablert i 1979 og utkommer hver fredag.
Det Montevideo-baserte nyhetsbyrået MercoPress dekker i hovedsak nyheter innen frihandelsområdet Mercosur og Falklandsøyene.
Utdanning
Skolegang er obligatorisk for barn mellom fem og seksten år. Myndighetene er ansvarlige for bemanning og utstyr, og driver en grunnskole og en videregående skole i Stanley. Det er også en barneskole ved Mount Pleasant flystasjon med et trettitalls elever, for barn av britisk militærpersonell eller sivilt ansatte ved stasjonen. I tillegg finnes det tilsammen tre små skoler ved de største bosetningene utenfor Stanley. Omreisende lærere gir hjemmeundervisning til de yngste elevene som bor for langt fra skolen, mens eldre elever bor på internat i Stanley. Skolegangen drives etter engelske undervisningsmetoder og er gratis.
Elever med gode karakterer tilbys stipend for videre studier ved de engelske skolene Peter Symonds College i Winchester eller Chichester College. Myndighetene gir også støtte til høyere utdanning, fortrinnsvis i Storbritannia.
Kultur
Falkland Islands Museum i Stanley har utstilt gjenstander og dokumenter fra øygruppens historie. Museet holder til i Britannia House, bygget i 1980 for det argentinske luftforsvaret som på den tiden opererte den eneste internasjonale flyruten til Falklandsøyene.
Langs en natursti i Stanleys havn kan man se en rekke skipsvrak; noen har ligget der siden første halvdel av 1800-tallet.
14. juni er frigjøringsdagen fra den argentinske okkupasjonen og feires som nasjonaldag.
Idrett
Øygruppens lave folketall og spredte bosetning begrenser naturlig nok omfanget av organisert idrett, men det finnes mer enn 30 idrettslag som tilbyr aktiviteter som badminton, leirdueskyting, cricket, fotball, golf, innendørshockey, karate, rugby, seiling, svømming, bordtennis og volleyball.
Falklandsøyene har oppfostret én olympisk deltaker – Louis Baillon som deltok på Storbritannias lag i landhockey i sommer-OL 1908. Øyene har deltatt i Samveldelekene siden 1982 og i Øylekene siden 1993.